24/04/2018 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Bases da convocatoria do III Concurso de música infantil e xuvenil “Quero Cantar”

Coa intención de promocionar e difundir o uso da lingua galega e a creatividade poética e musical, a Deputación da Coruña convoca o III Concurso de música infantil e xuvenil “Quero Cantar” de acordo coas seguintes Pode participar calquera grupo ou solista de ámbito galego que presente e interprete unha composición con letra e música orixinais e inéditas. En función das idades establécense as seguintes categorías: Idade: até 12 anos Número máximo de compoñentes: 12 Idade: de 13 a 16 anos Número máximo de compoñentes: 12 Para a categoría A permítese que, incluída no límite de 12 participantes, haxa unha persoa que supere o límite de idade. Para a categoría B, igualmente dentro do límite de 12 participantes, tamén se permite unha persoa que supere o límite de idade; para esta categoría permítese ademais un número indeterminado de excepcións polo límite inferior, condicionado só ao que se expón a continuación: para ambas as categorías, o número de integrantes exentos do límite de idade debe significar menos do 50% de membros totais do grupo. Ademais as persoas exentas nunca poden ser as voces solistas, nin formar parte do coro se este fose o intérprete principal do tema. No caso dun coro acompañante si poderán ser incluídas. O límite de idade enténdese en referencia á data de publicación destas bases no Boletín Oficial da Provincia. Para o efecto do límite de compoñentes, a persoa ou persoas que compoñan a música e a letra só contan como integrantes dun grupo se participan tamén na interpretación do tema. Establécense os seguintes premios: *Gravación en estudio da canción e edición no CD denominado Quero Cantar 18 *Gravación dun videoclip da canción gañadora *Material musical (instrumentos, equipamento.) e/ou produtos culturais en galego (libros, discos, cine, téxtil, xogos.) por valor de 1.500,00 €. *Material musical (instrumentos, equipamento.) e/ou produtos culturais en galego (libros, discos, cine, téxtil, xogos.) por valor de 1.000,00 €. *Material musical (instrumentos, equipamento.) e/ou produtos culturais en galego (libros, discos, cine, téxtil, xogos.) por valor de 500,00 €. Os grupos deben presentar a solicitude no modelo normalizado que se obtén nas webs www.dHYPERLINK “http://www.dicoruna.es/”aHYPERLINK “http://www.dicoruna.es/”coruna.gal e www.querocantar. gal, ou no Rexistro Xeral da Deputación, acompañada polo seguinte: 1ª.- Maqueta da composición en formato audiovisual (Mp4) ou só audio (Mp3, WAV, ou Ogg Vorbis), que debe reunir as seguintes condicións: 1.1.- Música orixinal e inédita (que non fose difundida publicamente con anterioridade por ningún tipo de soporte nin canle). 1.2.-Letra orixinal e en galego.1.3.-A peza non pode estar incluída no rexistro da Sociedade Xeral de Autores (SGAE) 2ª.- Relación de compoñentes do grupo, indicando nome e apelidos, idade, función dentro do grupo e acompañada con fotocopia do DNI ou, no seu caso, do libro de familia.3ª.- Descrición das necesidades técnicas e de escenario.4ª.- Breve biografía do grupo, que pode presentarse en soporte escrito, acompañada dunha fotografía, ou en soporte audiovisual.5ª.-Documento de aceptación das bases do concurso e de cesión dos dereitos de imaxe (para os fins relacionados co concurso, exclusivamente) que deberá estar asinado polas persoas integrantes do grupo, ou polos seus pais/nais, titores ou representantes legais, no caso dos menores. As persoas que asinen en representación de menores deben xuntar tamén fotocopia do seu documento de identidade. O material presentado deberá estar identificado, na súa totalidade, cos datos do grupo. O prazo de presentación das solicitudes comeza o día seguinte ao da publicación destas bases no Boletín Oficial da Provincia e remata o 19 de outubro de 2018. As solicitudes preséntanse na sede electrónica da Deputación da Coruña ou no seu Rexistro Xeral, de acordo co establecido na Lei 39/2015, do 1 de outubro, de procedemento administrativo común das administracións públicas. Hanse nomear dous xurados, que estarán presididos pola deputada presidenta da Comisión de Cultura e Normalización Lingüística, de acordo co seguinte: O xurado estará composto por cinco persoas de recoñecido prestixio no ámbito musical. O xurado comporase de 6 alumnas e alumnos de educación primaria e ESO (tres por cada unha das categorías). Ambos os dous xurados serán nomeados e presididos pola deputada presidenta da Comisión de Cultura e Normalización Lingüística. As funcións de secretaría exerceraas o secretario da Corporación, ou a funcionaria ou funcionario en que delegar. As composicións dos xurados daranse a coñecer, con anterioridade á súa reunión, na páxina web da Deputación (www.dacoruna. gal), co fin de que se poidan interpor, se é o caso, os recursos legais pertinentes. O concurso desenvolverase de acordo co seguinte procedemento: A valoración atenderá aos criterios que a continuación se sinala, ponderados cun máximo de 30 puntos por cada categoría, e de acordo co seguinte: Calidade artística da música: até 10 puntos Calidade artística da letra: até 10 puntos Adecuación ao público infantil: até 10 puntos Calidade artística da música: até 10 puntos Calidade artística da letra: até 10 puntos Adecuación ao público xuvenil: 10 puntos. Os cinco primeiros clasificados de cada categoría acceden á gravación en estudio da maqueta e á súa edición no disco do concurso. Os tres primeiros de cada categoría pasan ademais á final. A fase final decidirá as persoas e/ou grupos que gañarán o concurso. Para iso, o sábado 17 de novembro de 2018 terá lugar no Teatro Colón da Coruña unha gala na que os tres grupos de cada categoría que pasasen da fase anterior deben interpretar en directo a súa canción. Na actuación da gala cada un dos grupos interpretará a canción presentada na maqueta e unicamente por causa debidamente xustificada pode ser admitida algunha variación nas persoas que compoñan o grupo en relación con aquelas que formasen parte del até esa data, sempre respectando as condicións de idade. A organización do concurso facilitaralles aos grupos que accedan á gala o equipo de son, escenario e equipo de iluminación; tamén fixará os horarios das probas de son e da actuación de cada un dos grupos. Cada un dos grupos ou solistas que participen nesta fase recibirán a cantidade de 200 € en concepto de indemnización por axudas de custo e gastos de desprazamento. Todos os instrumentos e voces deben ser interpretadas en directo e non se permite o uso de ningunha parte pregravada. Non se devolverán as maquetas non premiadas que, a partir do día seguinte á decisión do xurado, serán destruídas. A participación nesta convocatoria supón a total aceptación das bases, así como a autorización á Deputación da Coruña para difundir, por un período máximo de seis meses e por calquera canle os temas presentados ao concurso sen xerar ningún tipo de dereito económico para as persoas autoras ou intérpretes. No caso de que as persoas responsables da autoría das cancións seleccionadas para o CD así o desexaren, a Deputación colaborará na posterior introdución de arranxos no tema de cara á gravación, sempre dentro das súas posibilidades técnicas e orzamentarias. O CD Quero cantar 18, que ha ser editado pola Deputación da Coruña, é de carácter non comercial e hase distribuír tanto de xeito virtual coma físico. • Virtualmente ha poder descargarse de xeito gratuíto desde a páxina do proxecto. • Fisicamente, cunha tirada de 1000 exemplares para entregar pola organización de xeito gratuíto a centros escolares públicos de Galicia e ás/aos propias/os gañadoras/es. O CD edítaranse baixo unha licenza Creative Commons Atribución-Non comercial- Sen derivadas. A Coruña, 19 de abril de 2018 O presidente, O secretario, Valentín González Formoso José Luis Almau Supervía